ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 14/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Jatkan opetusta rukouksesta.
Tämä on jo 14. jakso. Olemme käsitelleet aihetta jo laajalti.
Opetus on kattanut asioita, joista en ole kuullut muiden opettavan.
Varmasti joku opettaa, mutta niistä ei opeteta riittävästi.
Melkein ensimmäiset kymmenen jaksoa opetin, mitä rukous ei ole.
Viime jaksot olen puhunut rukouksen todellisesta tarkoituksesta.
Rukouksen ensisijainen tarkoitus on suhde Jumalaan.
Viimeksi opetin kohdasta Joh. 3:16: -
"niin on Jumala maailmaa rakastanut, että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Sanoin Joh. 17:3:n pohjalta, että iankaikkinen elämä on -
tuntea läheisesti Jumala ja Jeesus.
Yhdessä se tarkoittaa, että Jumala lähetti Poikansa, -
jotta meillä voisi olla läheinen, henkilökohtainen suhde Häneen, -
eikä vasta taivaassa, vaan jo nyt. Uskon, että sitä rukous on.
Rukous on yksinkertaisesti yhteyttä ja suhde Herran kanssa.
Uskonto on muuttanut sen liikaa vain sanoiksi, joita lausumme.
Monologiksi. Rukouslistoiksi, joita ihmiset lukevat. Kulkevat samaa rataa.
Jumala saattaa tahtoa vetää sinua jonnekin, mutta olet matkalla toisaalle.
En usko, että rukous on sitä. Rukous on vain yhteyttä.
Tapaan paljon ihmisiä.
Voin haluta keskustella jostain, mutta se riippuu myös toisesta ihmisistä.
Hänellä voi olla tarve puhua jostain muusta, joten keskustelemmekin siitä.
Reagoin häneen. Olen hänen kanssaan vuorovaikutuksessa.
Sellaisen pitäisi rukouksenkin olla. Rukous on yhteyttä Jumalan kanssa.
Ikävä kyllä Jumala tuskin saa kokea yhteyttä valtaosassa rukouksiamme.
Toki muodollisilla rukouksillakin on paikkansa.
On tärkeää rukoilla muiden kanssa yhdessä sopien.
On aikoja, jolloin nuhtelemme paholaista auktoriteetillamme, -
esitämme anomuksemme ja pyydämme jotain -
tai esirukoilemme jonkun puolesta, -
mutta rukouksen ei pitäisi aina olla sellaista.
Siitä olemme puhuneet.
Opetin televisio-ohjelmassamme hiljattain ylistyksen vaikutuksista.
Tarjosin kirjaanikin. Kävin läpi joitain asioita, joista puhun tässä.
Tahdon vielä palata niihin. Kaikki eivät ole nähneet sitä sarjaa.
Lisäksi tarvitsemme muistutusta niistä, ja oikeasti jotain jäisi puuttumaan, -
jos opettaisin Jumala-suhteesta kertomatta lainkaan, -
miten ylistyksemme ja yhteytemme Jumalaan vaikuttaa Häneen.
Psalmissa 22:3 sanotaan: "Ja kuitenkin sinä olet Pyhä, -
jonka istuin on Israelin kiitosvirtten keskellä."
Jumala asuu kansansa ylistyksessä. Se on erittäin merkittävää.
Sefanja 3:17:ssä sanotaan: "Herra, sinun Jumalasi, on sinun keskelläsi, -
sankari, joka auttaa. Hän ilolla iloitsee sinusta, hän on ääneti, -
sillä hän rakastaa sinua, hän sinusta riemulla riemuitsee.
Vanhan testamentin hepreassa -
sanat tässä tarkoittavat riehakasta tanssimista ja pyörähtelyä.
Uskonelämämme alkuaikoina -
kokoonnuimme pienissä tiloissa Seagovillessä Texasissa.
Sähköt oli katkaistu. Meillä ei ollut sähköjä.
Istuimme kelapöydän äärellä. Kynttilänjalkoina oli viinipulloja.
Ylistimme Herraa tuntikaupalla. Vaimoni Jamie näki näyssä, -
miten enkelit tanssivat ja lauloivat yläpuolellamme.
Emme silloin vielä tienneet tätä raamatunkohtaa.
Löysimme sen myöhemmin. Se kuvailee tarkalleen, -
että enkelit tanssivat ja pyörähtelevät rajusti yläpuolellamme.
Tahdon tällä sanoa, että ylistyksemme -
ja yhteytemme Jumalan kanssa siunaa Jumalaa.
Liian usein valtaosan rukouselämä keskittyy vain heidän tarpeisiinsa.
He tulevat Jumalan eteen ja...
Kuulostaa varmaan pahemmalta kuin tarkoitankaan.
Mutta he oksentavat Jumalan päälle. He purkavat ulos kaikki ongelmansa.
He valittavat, miten huonosti kaikki on.
Ystäväni Charles Capps, joka on jo Jeesuksen luona, -
kertoi kerran, miten Jumala oli keskeyttänyt hänet kesken rukousta.
"Charles, mitä sinä teet?" - "Minä rukoilen."
"Et rukoile. Sinä valitat."
Sitä monet kutsuvat rukoukseksi. Valittamista.
He valittavat ja ruikuttavat. Se ei palvele eikä siunaa Herraa.
Jumala asuu omiensa ylistyksessä.
Psalmit ohjeistavat tarkasti: "Käykää hänen portteihinsa kiittäen [...]
Ylistäkää häntä, kiittäkää hänen nimeänsä."
Rukous on yhteyttä Jumalan kanssa. Jumalan ylistämistä.
Jos todella ymmärtäisimme kaiken, mitä Jumala on tehnyt edestämme, -
ylistäisimme paljon enemmän.
Monet sanovat: "Kun pääsen taivaaseen, kysyn Jumalalta tästä.
Kysyn, miksi Hän teki näin." En usko, että siellä on sellaista.
Kun pääset taivaaseen ja näet Jumalan kunnian, -
ensinnäkin asiat, joista huolehdimme täällä, menettävät merkityksensä.
Raamattu sanoo, ettei entisiä edes mainita eivätkä ne tule mieleen.
Jumalan antama kirkkaus tulee täyttämään meidät niin, -
että unohdamme pikku ongelmamme.
Ja jos oli jotain isompaa, tunnemme kaiken niin kuin meidätkin tunnetaan.
Ymmärrät, että Jumala kohteli sinua paremmin kuin ansaitsit.
Tulet ajattelemaan: "Kiitos Jumalalle, etten esittänyt sitä typerää kysymystä."
Kun näemme Jumalan kirkkauden, ikuisuus ei riitä ylistämään Häntä -
ja kiittämään Häntä kaikesta, mitä Hän on puolestamme tehnyt.
Olen kuullut ihmisten sanovan myös, että taivas on tylsä paikka.
Uskon, että Jumala antaa meille tehtäviä. Saamme hallita, -
valloittaa ja tehdä kaikenlaista.
Siellä tajuamme, että olisimme ansainneet helvetin.
Meistä paraskin olisi ansainnut helvetin, -
eikä kukaan ansaitse pelastusta. Kun ymmärrämme täysin hinnan, -
jonka Jeesus maksoi edestämme, ja kaiken, mitä Hän teki, -
kymmenen miljoonaa vuotta tuskin riittää minulle kiittämään.
Jos ymmärtäisimme kaiken, mitä Jumala on tehnyt, -
ylistyksellä olisi paljon isompi rooli. Meidän pitää olla kiitollisia ihmisiä.
Luukas kertoo kymmenestä spitaalisesta, jotka pyysivät Jeesusta -
parantamaan heidät. Hän käski heidän näyttäytyä papille.
Kun he menivät, he parantuivat.
Yksi spitaalinen palasi kiittämään Jeesusta.
Hän kysyi, eivätkö muut puhdistuneet. Vain yksi palasi kiittämään Häntä.
Sen takia hän sai täyden terveyden. Toiset vain puhdistuivat.
Se tarkoittaa, että jos spitaali oli tuhonnut häneltä ihoa tai sormia, -
hän sai tilalle uudet. Hän parani ja tuli täysin terveeksi.
Vain yksi kymmenessä palasi kiittämään.
Haluan olla se, joka palaa kiittämään Herraa.
Monet pyytävät asioita rukouksessa mutta eivät ikinä palaa kiittämään.
Jumala on kaikkivaltias, täydellinen, vahva ja kypsä.
Ei Hän istu valtaistuimellaan imemässä peukaloaan, -
jos ihmiset eivät kiitä Häntä. Mutta uskon, että Hän kaipaa kiitoksia.
Hän tahtoo asua ylistyksemme keskellä ja iloita meistä.
Kiitoksemme siunaa Jumalaa.
Sama lasten kanssa. Teet jotain heidän hyväkseen ja he katoavat.
Mutta miten se siunaakaan, kun lapsi tulee kiittämään -
ja osoittamaan arvostustaan. Se tuntuu tosi hoitavalta.
Ap. t. 13:ssa luetellaan ensin ihmisiä, mm. Paavali ja Silas.
J. 2: "Ja heidän toimittaessaan palvelusta Herralle [...] -
Pyhä Henki sanoi: "Erottakaa minulle Barnabas ja Saulus [...]"
He toimittivat palvelusta Herralle? Miten Herraa palvellaan?
Käytämme näitä sanoja vain tietyissä asiayhteyksissä -
ja tämä käyttötapa piintyy mieleemme.
Yleensä palvelemisella ymmärretään jotain sellaista, mitä minä teen nyt.
Selitän Sanaa. Vaikutan ihmisiin. Saarnaamme ja palvelemme heitä.
Miten palvellaan Jumalaa? Saarnasivatko he Jumalalle?
Neuvoivatko he Häntä?
Tiedätkö, mitä he tekivät? He ylistivät Jumalaa.
Se tarkoittaa, että kun ylistämme ja kiitämme Jumalaa, -
se hoitaa ja siunaa Jumalaa.
Ps. 34:1: "Minä kiitän Herraa joka aika, -
hänen ylistyksensä on alati minun suussani.
Herra on minun sieluni kerskaus, nöyrät sen kuulevat ja iloitsevat.
Ylistäkää minun kanssani Herraa, kiit- täkäämme yhdessä hänen nimeänsä.
Minä etsin Herraa, ja hän vastasi [ja] vapahti minut kaikista peljätyksistäni."
Tässä ja muissa kohdissa englannin sana on "siunaa" Herraa.
Mitä se tarkoittaa, kun siunataan Herraa? "Siunatkaa Herraa!"
Se voi siunata Herraa tai sitten ei. Riippuu, mitä tarkoittaa sydämessään.
Herran siunaaminen on sitä, mitä teki se spitaalinen, -
joka palasi kiittämään Jeesusta siitä, että tämä paransi hänet.
Kun kiittää Jumalaa kauniista päivästä tai siitä, mitä itsellä on.
Kun aamulla lähdin kotoa, oli vielä pimeä.
Kun avasin autotallin oven, tallin valot syttyivät.
Minun ei tarvinnut hapuilla pimeässä. Sanoin: "Kiitos Jeesus sähköstä".
Valtaosa pitää tällaisia asioita typerinä. Itsestäänselvyyksinä.
Mutta niitä asioita ei ole ollut aina. Kiitin Jumalaa siitä, mitä meillä on.
Istuin autoon ja kiitin Jumalaa kivasta autosta ja penkinlämmittimestä.
Kiitä Jumalaa siitä, miten Hän on siunannut ja auttanut sinua.
Tiedättekö mitä? Se siunaa Jumalaa.
Kerron lyhyesti esimerkin. Tein lasten kanssa jotain erityistä.
Kun illalla peittelin nuorimmaisen ja olin lähdössä huoneesta, -
poika sanoi: "Isi, olet hyvä isä."
Se siunasi minua. Se ei ollut teatraalista -
eikä rituaalinomaista. Hän sanoi vain: "Kiitos.
Olet hyvä isä. Kiitti, että käytiin tekemässä juttuja." Se siunasi minua.
Veljet ja sisaret, yritän tässä sanoa, että Jumala rakastaa sinua tosi paljon.
Hän kaipaa kuulla, että sanomme: "Kiitos.
Olet hyvä Isä. Olet hyvä Jumala.
Kiitos siitä, mitä olet tehnyt elämässäni."
Teistä jotkut eivät ole ikinä suoneet itselleen ajatusta, -
että sinä ja kiitoksesi tai mikään muukaan tekosi siunaisi Jumalaa.
Et suo itsesi ajatella, että Jumala rakastaa sinua niin paljon.
Mutta sanon tämän Herran nimessä. Jumala rakastaa sinua niin paljon, -
että Hän asuu ylistyksessäsi. Saat Hänet tanssimaan.
Aina kun sanot: "Kiitos, Isä. Kiitos aamunsarastuksesta ja iltaruskosta.
Kiitos, että asiat ovat näinkin hyvin."
Jotkut odottavat, kunnes kaikki ongelmat ja murheet ovat poissa -
ja kaikki on täydellisesti, ja kiittävät vasta sitten.
Jos ajattelet niin, et kiitä usein, sillä tämä on langennut maailma.
Aina on jotain pielessä. Jos sinulla ei nyt ole ongelmia, pian on.
Elämme langenneessa maailmassa. Mutta voisi olla vielä huonommin.
Meidän pitää oppia olemaan kiitollisia.
2. Tim. 3:n mukaan yksi lopunaikojen merkki on, -
että ihmiset ovat kiittämättömiä. Meidän täytyy katkaista se kierre.
Ei tule mukautua maailman menoon.
Meidän pitää kiittää Jumalaa. Jumala kaipaa sitä ja suhdetta kanssasi.
Joidenkin teistä on vaikea uskoa, että Jumala välittää sinusta niin.
Hän välitti niin paljon että lähetti Poikansa kuolemaan tähtesi.
Palaan taas Joh. 3:16:een.
Niin on Jumala maailmaa ― sinua ja minua ― rakastanut, -
että Hän antoi ainoan Poikansa, ettei yksikään, joka Häneen uskoo, -
hukkuisi vaan saisi ikuisen elämän.
Läheisen, henkilökohtaisen suhteen Hänen kanssaan.
Niin paljon Hän sinua rakastaa. Hän haluaa sellaisen suhteen kanssasi.
Tiedän, että tämä on joillekuille uusi ajatus -
etkä ole ikinä pitänyt itseäsi niin arvokkaana.
Mutta jos kerran Jeesus antoi kalleimman uhrin ja kuoli puolestasi, -
se tarkoittaa, että olet hyvin arvokas Hänelle .
Jumala rakastaa sinua. Tahtoo suhteen kanssasi.
Meidän pitää vain viettää aikaa Jumalan läsnäolossa.
Toki pyynnöille, sitomiselle ja esirukoukselle on paikkansa, -
mutta se ei ole päätarkoitus.
Rukouksen päätarkoitus on suhde Hänen kanssaan.
Rohkaisen viettämään paljon enemmän aikaa suhderukouksessa.
En tiedä, mikä on oikea sana sille.
Ole vain Jumalan läsnäolossa ja ajattele Häntä.
Yksi tapa, jolla rukoilen, on tutkia Sanaa.
Jotkut eivät miellä sitä rukoilemiseksi. Mutta tutkin Sanaa rukoillen.
Luen esimerkiksi: "he toimittivat palvelusta Herralle".
Kysyn: "Jumala, mitä se tarkoittaa? He eivät saarnanneet Sinulle."
Miettiessäni sitä pyydän Jumalalta viisautta ja neuvoja.
"Mitä tarkoittaa toimittaa palvelusta Herralle?" Sitten Herra vastaa.
Hän vei minut Matt. 8:aan, jossa Jeesus paransi Pietarin anopin.
Tämä nousi ja alkoi palvella heitä.
Ei hän saarnannut Jeesukselle. "Tee näin ja näin."
Hän ei selittänyt Hänelle Sanaa.
Luultavasti hän noustuaan laittoi heille ruokaa. Pesi heidän jalkansa.
Hän teki asioita, joita tavattiin tehdä vieraille. Sitä oli palvelus.
Palvelusta on, kun rakastat Jumalaa, -
palvelet Jumalaa ja vain olet läsnä.
Meidän täytyy palvella ja siunata Herraa.
Se ei ole vain sitä, että itseä siunataan. Tulee antaa takaisin.
Meidän pitää kiittää Häntä. Ei ole yksittäistä jaetta, jossa sanotaan näin.
Itse vietän tätä nykyä ajastani yli 90 prosenttia, -
siten että kiitän Jumalaa, -
ylistän Herraa, rakastan Häntä ja kerron, miten paljon arvostan Häntä.
Rukousajastani seuraavaksi suurin osa -
kuluu Jumalan tahdon kyselemiseen. Hän on esimerkiksi näyttänyt, -
että minun tulee rakentaa raamattukoulu.
Uskon, että sillä tulee olemaan globaali vaikutus. Sillä on jo.
Uskon, että se tulee vaikuttamaan valtavasti Kristus-ruumiiseen.
Saan näyn ja kysyn Jumalalta, miten Hän haluaa minun etenevän.
Uskon Herran näyttäneen, että tarvitsemme luokkahuoneita -
mutta myös opiskelija-asuntolan.
Meidän pitää pystyä tarjoamaan opiskelijoille asuntoja.
Monille kouluun tulemisen esteenä on se, -
että heidän pitää muuttaa ja etsiä asunto täältä.
Woodland Parkissa ei ole kovin runsaasti tarjontaa.
Olemme täyttäneet koko kaupungin. Asuntola helpottaisi tilannetta.
Ja jos meillä on asuntola, pitää olla myös ruokalat.
Tarvitaan liikuntapaikkoja. Ryhmätyöhuoneita, kirjastoja, -
lukusaleja, hiljentymispaikkoja. Lista jatkuu. Idea kehittyy koko ajan.
Jumala näyttää asioita, joita tarvitsemme. Kysyn, miten edetä.
Mutta suuren osan ajasta vain ylistän, rakastan ja kiitän Jumalaa.
Jos Hän näyttää jotain, kysyn: "Miten sen teen? Anna viisautta."
Uskon jo saaneeni sen. Täytyy enää odottaa hiljaa ja saada ohjeet.
Joskus eteen tulee ongelmia.
Kun muutimme Woodland Parkiin, yritin olla kärsivällinen.
Paikallinen asukasyhdistys vastusti tuloamme.
Se viivästytti tempuillaan projektia kaksi vuotta.
Ajoin kylän läpi joka päivä ja julistin uskoani sen yli.
Lopulta sanoin: "Nyt riitti. Tätä on jatkunut jo liian pitkään.
Nuhtelin paholaista ja käskin sen poistua. Vastustelijat saisivat väistyä.
"Tämä saa loppua!"
Sillä viikolla saimme luvan, jota olimme hakeneet kaksi vuotta.
Ehkä minun olisi pitänyt tehdä se aiemmin.
Tarkoitan, että joskus teen jotain sellaista, -
mutta valtaosan ajasta kiitän ja ylistän Jumalaa -
ja kuuntelen Hänen ohjeitaan.
Kun Hän antaa ohjeita, pyydän viisautta seurata niitä.
Rukoilen ihmisten puolesta, kun koen kehotusta.
On tapahtunut yliluonnollisia asioita. Kesken rukouksen ja ylistyksen -
joku on tullut mieleeni. Soitan hänelle, ja juuri sillä hetkellä -
hän tarvitsi jonkun yhteydenottoa.
En tehnyt mitään erikoisia juttuja. Vietin vain aikaa Herran kanssa.
Ole vain Hänen läsnäolossaan ja ala kuunnella.
Olemme Hänen lampaitaan. Kuulem- me Hänen äänensä. Hän puhuu.
Jos ymmärrät tämän, rukouksesta tulee nautittava asia.
Joskus se esitetään sellaisena, että täytyy huutaa, olla tuskissaan, -
vaikeroida ja muuta sellaista. Se on vaikeaa.
Sitä on vaikeaa jatkaa kovin pitkään.
Siksi monet lakkaavat melko pian, ja sitten he kokevat tuomiota.
Heille on opetettu, että rukous on sitä.
Rukous on yhteyttä Herran kanssa, Jumalan rakastamista, -
Hänen rakkautensa vastaanottamista, ohjeiden saamista ja noudattamista.
En tiedä, miksi kukaan ei haluaisi sellaista rukousta.
On nautittavampaa rukoilla ja olla Jumalan yhteydessä -
kuin katsoa tappamista, rötöstelyä ja muuta sellaista televisiosta.
Rukous on joskus esitetty jotenkin eriskummallisena asiana.
Se on uskonnollinen näkemys.
Ihmiset eivät nauti siitä. He kokevat tuomiota ja haluavat välttää sitä.
Rukouksen ensisijainen tarkoitus on rakastaa Jumalaa -
ja olla Hänen seurassaan. Hänkin kaipaa sinun seuraasi.
Jos ymmärrät sen, on paljon helpompi rukoilla ja olla Herran kanssaan.
Minusta Sanan tutkimisen jälkeen hauskinta on mennä autoon, -
laittaa ylistyslevy soimaan, ylistää Jumalaa ja ajaa 8―10 tuntia.
Rakastan sitä. Tiedätkö, mitä se on? Rukousta. Ylistystä.
Ja Jumala asuu omiensa ylistyksessä. Hän pitää siitä, niin minäkin.
Rukouksen ensisijainen tarkoitus on suhde Jumalan kanssa.
Muistutan vielä kirjasta "Tie toimivaan rukoukseen".
Saatavana on myös opetussarja.
Levyjä saa myös yksittäin tietyn ajan.
Tänään on viimeinen päivä, jolloin levyn voi saada ilmaiseksi.
Seuraavassa tilaustiedot. Soita tai kirjoita jo tänään.
Luin kirjan ja otin auktoriteetin silmieni yli.
Kävin näöntarkastuksessa. Lääkäri sanoi, että näköni on normaali.
Andrew'n koko opetussarja rukouksesta on saatavana -
viiden CD-levyn pakettina. Sarjan voi tilata myös DVD-levyinä.
Suomenkielistä kirjaa "Tie toimivaan rukoukseen" voi tilata TV7 Kaupasta.
Saatavana on myös englanninkielinen työkirja -
avuksi itsenäiseen opiskeluun.
Työkirja sopii myös pienryhmille ja pyhäkouluihin.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat materiaalit haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Mene osoitteeseen www.awmi.net ja valitse Today's TV Offer.
Näet eri tapoja saada materiaalit.
Sarjan kolmannen osan nimi on "Rukouksen ensisijainen tarkoitus".
Soita tai kirjoita. Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat kolmososan ilmaiseksi.
Tänään on tarjouksen viimeinen päivä. Muista siis tehdä tilaus tänään.
Voit tilata materiaaleja nettisivujemme kautta -
tai kirjoittamalla meille.
Voit tilata materiaaleja puhelimitse. Palvelunumeromme näkyy ruudulla.
Linjat ovat auki arkisin klo 4:30―21:30 (MST).
Kiitämme lahjastasi! Toivomme kuulevamme sinusta jo tänään.
AWMI:n ystävien ja kumppanien tuella Evankeliumin äärellä -ohjelmaa -
lähetetään kaikkialle.
Osalla lahjoituksia tuetaan yli 20:tä muuta järjestöä eri puolilla maailmaa.
Niistä yksi on Redeeming Love -orpotyö Kongossa.
Sen perusti Charis-raamattukoulun kasvatti Julie Mapatano.
Charis oli unelmamme. Emme tienneet, keitä olimme Kristuksessa
Emme tunteneet Kristuksen ehdotonta rakkautta.
Halusimme palata kotimaahamme -
ja kertoa evankeliumia kansallemme.
Osoittaa heille Jumalan ehdotonta rakkautta.
Unelmamme oli palata kotiin ja kertoa muille ilosanomaa.
Järjestön nimi on Redeeming Love Dr Congo.
Autamme orpolapsia koulunkäynnissä.
Autamme yksinhuoltajia ja lapsia hankkimaan ruokaa.
Maksamme koulumaksut ja ostamme koulupuvut, -
lääkkeitä ja ruokaa perheille.
Elämäni muuttui kokonaan, kun kuulin, kuka olen Kristuksessa -
ja että Hän rakastaa minua.
Lapsenikin tietävät, että heillä on elämässään Jumalan suosio, -
se auttaa heitä olemaan viisaampia ja fiksumpia.
Se kaikki on Charis-raamattukoulun ansiota.
Andrew'n työ ja Charis-koulut -
ovat muuttaneet ihmisiä ja maailmaa jo 20 vuotta.
Lisätietoja nettisivuiltamme.
Haluatko kurkistaa AWMI:n ja Charis-koulun kulisseihin?
Katso The Inside Story.
Mene sivulle awmi.net -
ja katso "The Inside Story" oikean- puolimmaisen palstan yläosasta.
Seuraa minua Facebookissa, Twitterissä, Instagramissa -
sosiaalisessa mediassa.
Se on uutta minulle. Työntekijäni yrittävät vetää minut 2000-luvulle.
Meillä on jo 138 000 tykkäystä, mitä ne ovatkin, Facebookissa.
Julkaisujemme avulla pysyt perillä järjestömme tapahtumista.
Seuraa meitä. Ruudulla näkyy nyt numero, yhteystieto, mikä lie.
Seuraa meitä Facebookissa, Instagramissa ja Twitterissä.
Suomennos: Marianne Tenetz